
S'a stins încet, ca o făclie, care toată viaţa arde 
cu aceeaşi intensitate şi care împrăştie necontenit 
aceeaşi mireasmă. Şi când pleoapele lui s'au înţepenit 
peste orbitele fără viaţă, un lung vaier de durere, ină- 
buşit, dar adânc simţit, a pătruns în inima fiecărui 
Român. Ne părăsea lon Bianu! Ă 

Ne părăsea un stâlp al trecutului nostru de con- 
solidare şi realizări culturale. In om care mai rămă- 
sese printre noi rătăcit dintr'o generație apusă şi care 
semnificativ ne îndemna, de-a privi ce am lăsat în urmă 
zi de-a ne nizui ca toate realizările noastre de acum 
şi din viitor să se razeme pe trecutul nostru, căci 
numai aşa vom putea crea ceva solid, ceva ce să fie 
numai al nostru. 
| Fiu al Făgetului Târnavelor, lon Bianu a răsărit 

din mijlocul unei familii de ţărani, gospodari cinstiţi 
şi buni Români greco catolici. În setea lui după lu- 
mină, a apucat drumul Blajului, aşa cum făceau mulţi 
dintre colegii lui de şcoală. Aici, în acest sanctuar al 
credinţii noastre, "a călit sufletul tânărului Bianu, din 
îinfrățirea credinţii şi a luminii despicătoare de întu- 
nerec. A crescut cu »tipăii Mitropoliei şi cu înțelep- 
ciunea ce-o împrăştiau Laurian, Cipariu, Moldovănuţ 
şi alţii. Aici s'au înfiripat primele lui avânturi. Aici şi-a 
depănat cea mai îrumoasă parte a tinereţii sale, care 
sa întipărit adânc în. sufletul său şi de care cu atâta 
dragoste îşi va aduce aminte mai târziu, prin core- 
spondenţa ne'ntreruptă, ce o va avea atât cu foştii lui 
ndrumători, cât şi cu prietenii de aici. lar când şcoala 
“Blajului nu l-a mai putut ţine aproape, ea a privit fără 
regret îndreptarea spre apus a paşilor fiului ei. De ce 
oare ar îi regretat ? Nu era cel dintâi! Drumul pe care 
apuca era bine bătătorit de atâţia înaintaşi de-ai lui. 
si-apoi nu-l pierdea. El rămânea tot al nostru. Se ducea 
numai »în ţară«! 

Sosit la Bucureşti, lon Bianu ducea cu sine o pu- 
tere uimitoare şi un dor nestăvilit de:a munci. Izvor 
proaspet, cu forțe ce-şi aşteptau clipa când ele să 
se reverse în realizări fructuoase. El a fost imediat 
remarcat şi ajutat ca să-şi complecteze studiile. Ba 
sprijinul ce i s'a dat datorită marilor calităţi înă- 


scute ce avea a îost mai larg decât cel dat altora, ! ritor la noi. Dar nu a adunat numai. 


la 1 şi la 15 a fiecărei luni 





+ ION | 


i câte ori i se părea, 


Membrii Agrului 100 Lei 


| ON T: 

| ABONAMEN 

Apare |. Parohiile: . . Sea 200 Lei 
| | Particulari: 160 Lei 








BIANU 


cari caşi dânsul trecuseră munţii. Astfel tânărul Bianu 
putu să-şi complecteze cunoştinţele prin studii făcute 
în streinătate: la Milano şi Paris. | 

La București slujbele ocupate au fost multe.. A 
fost profesor secundar la Si. Sava, vechea şcoală în- 
temeiată de un antecesor al lui, tot Ardelean, Gh. 
Lazăr. A îost apoi profesor universitar, parlamentar, 
administrator general al Academiei, bibliotecarul per- 
petuu şi chiar preşedintele ei. Toate aceste situaţii i 
s'au încredinţat nu râvnitorului de titluri, ci modestului 
şi mult activului Bianu. 

Ce-a făcut Bianu la Academie ? Dar ce s'a făcut 
la Academie fără el? Aceasta este întrebarea mai lo- 
gică şi la care putem răspunde fără exagerare: nici- 
un pas nu se făcea şi nicio hotărire nu era luată, 
fără să fie întrebat şi Tânăveanul refugiat peste 
munți. 

Şi Ardeleanul Bianu dovedea multă pricepere, 
multă chibzuinţă şi multă râvnă. Se legase sufleteşte 
atât de mult de această înaltă instituţie, încât nici o 
jertiă nu i se părea prea mare, dacă.avea de scop: 
progresul Academiei şi mai ales al bibliotecii ei. De - 
aceea Bianu nicăiri nu se simţia mai acasă decât la 
bibliotecă. Şi aici dacă îl căutai, îl vedeai veşnic su- 
râzător, binevoitor şi cu dor de muncă. Aci îl găseai 
la masa lui de lucru, muncind cu aviditatea omului 
niciodată mulţumit de cât face; aci se strecura uşor 
şi supraveghia cu străşnicie pe subalterni, sau se îu- 
rişa printre mesele sălii de lectură a bibliotecii. Su- 
praveghea întrebuinţarea cărţilor, a manuscriselor, le 
aduna, le ferea de orice deteriorare şi apoi dispărea" 
din nou în biroul său. Cei cari au cercetat biblioteca 
Academiei pe timpul acela, îşi amintesc de micile mi- 
zerii ce le făcea acest îndrăgostit al cărților, ori de 
că o lucrare împrumutată nu se 
foloseşte cu grija cea mai mare. 

lar când posibilităţile îi permiteau, alerga peste 
hotară. Aduna cărți şi documente, care dovedeau tre- 
-cutul şi gloria neamului nostru. A păstrat cu zgâr- 
cenie tot ce a avut Academia, când i-a preluat bi- 
biioteca ; a adunat cu înfrigurare tot ce a găsit refe- 
El a organizat 

biblioteca făcându-o accesibilă oricui. lată ce-a făcut Era un copac ale cărui rădăcini sugeau seva aici pe 
pentru Academie ! : malurile Târnavelor. 

Opera lui însă nu se mărgineşte la atât. El s'a Spirit larg, înfelegător, lipsit de orice patimă, a 
dovedit un destoinic istoriograi literar şi un adânc ; respectat legea fiecăruia aşa cum cu sfinţenie şi-a re- 
cunoscător al literaturii noastre vechi. Pe lângă »Viaţa | spectatro pe a sa până la moarte. Legăturile ce le-a 
şi activitatea lui Samuil. Micu< el ne-a dat în cola- | avut cu biserica greco catolică au fost multe, sincere 
borare cu N. Hodoş »Bibliografia Românească veche“, | şi perpetue. Printre aceste legături dieceza nvastră 
lucrare indispensabilă pentru oricare cercetător al ve- î ocupă şi ea un loc de frunte. lon Bianu nu rareori şi-a 
chilor noastre monumente literare şi care reclamă | manifestat interesul ce-l purta aşezămintelor ei culturale. 
adânci cunoştinţe şi o muncă migăloasă şi foarte răb- “lar când ziua cea mare sa apropiat şi »ridică- 
durie. Ne-a mai lăsat apoi »Catalogul manuscriptelor | toarea de vieţi« a fâlfăit din aripi, ion Bianu şi-a făcut 
şi periodicelor româneşti«, »Psaltirea Scheiană< repro- | singur bilanţul vieţii. A găsit că în posturile cei s'au 
dusă în facsimile şi alte mulie lucrări, chezăşie a unui | încredinţat şi-a făcut datoria cum nimeni altul şi de 
spirit neprihănit şi a unei activităţi continue. aceea după împărtăşirea cu sf. Taine şi pregătirea de 

Dar acestor activităţi de organizare şi de- aport el însuşi a telegramei »lon Bianu a decedate, cu frun- 
ştiinţific, lui Bianu îi mai revine un merit acela de a | tea senină a aşteptat clipa supremă. 
îi crescut o falangă întreagă de bibliotecari şi de ti- Și ea a venit, Sasunie în sufletele noastre adânci 
neri, cari să-i continue opera. . „ regrete ! 

Şi-acum după ce l-am văzut în activitatea desvol- i . [n faţa ţărânei încă proaspete, care acoperă ră- 
iată, să-revenint ai să constată cu satisiaâţie „că fs măşițele celui ce a fost Ion Bianu, cucernic genunchiul 


A , i n mamele a Și nostru se pleacă, iar din tainiţele sufletullui nostru 
Bianu şi-a păstrat legăturile şi l-au legat amintirile nu ; ţâşnesc eternele cuvinte: 


numai de locul naşterii sale, ci şi de biserica al cărei »ELl nu e mort, trăeste 'n veci e numai dus !« 
fiu era. Ardealul copilăriei lui îi trăia viu în amintire. : | Aurel Pop. 


mer are 

















Noul cod penal şi pronografia ziarelor. 


“Zilele aceste d. senator Miclescu a adus în discu: | ucigătorii copiilor noşiri. Căci nu poate să trăiască o 
ţia Senatului activitatea dezasiruoasă a unor ziare, care | nație a cărei țineret îl lăsăm să fie oirăvit prin scrie 
sub aparența unui atac în contra imoralităţii, au adus | rile imorale ale vampirilor, cari îşi zidesc palate 
câtorva fineri acuzaţi de moravuri siricate, învinuiri | sumpluoase din trupurile pulrezite cu zile a copiilor 
grave. Nu s'au mulţumit însă cu aceasta, ci intrând în | noștri. 
detalii, au făcut aproape zilnic, descrieri imunde asupra | D-l Ministru al Justiliei e tată și el. Nu n2 îndoim, 
practicei acestor moravuri desgustăloare. Ori, aceste | că-și va pune tot sufletul său de părinte şi de bun 
descrieri urite sunt ele înşile o revoltăloare imorali- | român la contribuţie, ca în noul cod penal, ce se. 
tate şi o flagraniă atingere la bunele moravuri. „M!- | desbate, să fie pedepsite cu asprime tenlaţiunile aceste 
se spune — zice d. senator Miclescu — că tirajul | diavoleşii, la însaşi vieața neamului românesc, Dar 
acestui ziar a crescut considerabil în timpul acestor | nouă, părinţilor ne-ar plăcea mai muli măsuri preven: 
scandaloase campanii, şi că vânzătorii erau asaltaţi de | tive. Ce folos pot avea eu din pedepsirea cutărui 
eleve şi elevi de liceu. Posibilitatea chisr a apariţiei | pervers, dacă odată au stins din sufletul curat al . 
în zisre a unei asemenea lileraturi, dovedeşte gradul | copilului meu lumina credinţii şi a moralității ? 
de decădere morală la care a ajuns o anume presă, Toate măsurile luate în vederea întăririi vitalităţii 
iar primirea bună pe cere o găseşte în public a | poporului nostru rămân infructuoase atâta timp, cât 
ceasta literatură, dovedeşte starea de decădere mo | vom tolere, ca să vadă lumina soarelui: scrieri, cari 
-rală la care s'a coborit o anume parte a publicului | re abat copiii dela munca serioasă și dela carte, și 
cetilor“. ni-i scufundă în mocirie sensualităţii, ca apoi secătuiţi 

Noi, părinţii, c:ri avem să dăm seamă în faţa | de vlegă şi de energie, săi vedem lipsiţi de ideal şi 
Infricoşatului Judecător, de sufletul copiilor, pe care | de voință, gata la orice, alară de munca sericasă 
ni ia dat Creatorul ca săi creştem cetățeni ai Raiu: | construclivă. | 
lui şi stâlpi de granit si Românismului, salutăm cu ŞI oare ce fel de raţionament s'ar opune la o 
nespusă bucurie acestinceput de. stavilire a dezastru. î interzicere totală din ţara românească a imundelor şi 
lui ce ne ameninţă. Şi socotim, că de geaba cheltuim | scebroaselor produse ale tiparului? Doar nu ni e 
milioane grele, scoase din sudoarea poporului, pentru | frică de un tineret curat, vânjos şi dotat cu energie 
ameliorarea stării senilare şi pentru asigurarea puterii | fizică şi morală? Doar tocmai acest 'inerel cast şi 
de viaţă a naţiunii, dacă de altă parte nu avem încă | viguros ar făuri viitorul de aur al Romântel. 
text de lege în codul pera!, care să sancţioneze pe | Păr. loan Chișiu. 


EI OOPS ep tere e 


O BCU CLUJ 


Anul XI, No. 6 


Pastorațţia 


Mult discutata problemă pastorală, pastorația ora- 
şelor, are o continuă actualitate, şi e departe de a îi 
rezolvată. Discuţiile în jurul acestei probleme capitale 
se învârt, îndeosebi în jurul pastoraţiei intelectualilor. 
Importanţa ei n'o discutăm, Dar, trebue să adaugem, 
însă, că pastorația dela oraşe nu se mărgineşte nu- 
mai la păstorirea intelectualilor. | 

Pastoraţia dela oraşe e mult prea variată şi com- 
plicată din toate punctele de vedere ale pastoraţiei. 
Cu toate acestea, însă, toţi aceia cari s'au ocupat de 
pastorația oraşelor, se ocupă numai de pastorația in- 
telectualilor, neglijând, cu totul, să abordeze şi pasto- 
rația celorlalte elemente umane cari împopulează ora- 
şele. Nu să dă prea multă atenţiune oamenilor de 


rând, muncitorilor, servitorilor şi altor elemente de. 


provenienţă rurală stabilite la oraşe. 

Pastoraţia. acestor indivizi cu nimic nu e mai pu- 
tin împortantă ca pastorația intelectualilor, cu atât mai 
vârtos, fiindcă, în jurul acestei probleme pastorale mai 
pledează şi considerente de interes naţional şi social. 
Neglijarea acestor elemente înseamnă a le lăsa pradă 
tuturor curentelor antisociale şi antireligioase. In jurul 
acestei probleme pastorale trebue să ne concentrăm 
privirile noastre. Rezolvirea acestei probleme pasto- 
rale e de o importanţă extraordinară, îndeosebi, în 
centrele mai mari, unde numărul acestor elemente e 
mai mare şi unde puterea distructivă a curentelor sub- 
versive e mai pronunţată, îndeosebi, acolo, unde aceste 
suflete naive se lasă mai uşor pradă tuturor amăjito- 
rilor cari au de lozincă distrugerea îormelor sociale 
actuale, a Bisericii şi Statului. 

„ Păstorul cel bun va trebui să se coboare în mij- 
locul acestor fiinţe atât de expuse. Şi, va trebui să-i 
reîntoarcă la credinţa cea adevărată, replantând în su- 
fletele lor şi dragostea de ţară şi de neam. Pe aceste 
ființe nu le atrage îrumseţa catedralelor cu oratori şi 
coruri artistice. Nu. Cei mai mulți, datorită curentelor 


subversive şi tembelismului nostru s'au înstrăinat com=- 


plectamente de biserică şi au o oroare de cele sfinte. 
Contactul lor cu preotul se reduce la Botezul pe care 
l-au primit, fiind duşi atunci la biserică de către părinţii 
lor şi poate, încă atunci, când sunt petrecuţi spre lo- 
cul de 'odihnă. Nu trebue să neglijăm pastorația ace- 
stor indivizi, cari ar putea să devină membri îulo- 
sitori bisericii şi neamului. Trebue să coborim în mij- 
locul lor, să-i adunăm şi să le zidim biserici, fiindcă 
aceştia au nevoie de o pastoraţie absolut proprie, şi 
fiind prea departe de bisericile parohiale existente. 
Afară de aceasta, la oraşe, în urma reformei 
agrare s'au înproprietărit cu locuri de case sute şi 
sute de familii. Aceste locuri de case se aiîlă aşa zi- 
când, de cele mai de multe ori, la marginea oraşului. 
Acum pe aceste locuri s'au zidit case. Populaţia ace- 
stor cartiere sunt, îndeosebi, fiinţe de provenienţă ru- 

dela orașe i 


rală şi cari ocupă funcțiuni de tot mici pela autorită- 
țile de Stat şi comunale. Aceştia, deşi, încă azi, în 
în lipsa unei pastoraţii mai asidue nu sunt viciaţi în 
credință şi în sentimentele lor naţionale dar, cine 
ne va pulea garanta, că după un deceniu, sau 
două decenii, nu vor îi indiferenți în ale credinţii, iar 
crescuţi în afară de sfera de influință 
binefăcătoare a Bisericii, vor mai - avea credinţa şi 
sentimentele naţionale ale părinţiior. lor şi nu vor că- 
dea pradă tuturor curentelor. subversive? Dar chiar 


4 abstrăgând de aceste motive, chiar din punct de ve- 


dere naţional, ni se impune ca şi aceste cartiere să 
aibă bisericile lor româneşti, mai ales că şi minoritarii 
şi-au zidit în aceste cartiere biserici şi capele. 

Desigur, mai marii noştrii bisericeşti, au ţinut 
seamă şi de aceste considerente expuse mai sus, 
atunci când chiar aici la noi în Oradea, în centrul 
eparhiei noastre, au deschis capelele din cartierul 
loşia şi din cartierul Grădinilor, intenţionând să des: 
chidă o nouă capelă în cartierul muncitoresc Oradea- - 
Veneţia. 

Nu pot decât să ne bucure aceste străduințe, mai: | 
ales, fiindcă nădăjduim, că si'n aceste cartiere, în cu- 
rând, se vor inființa parohii -şi se vor zidi biserici, 
deoarece, în cartierul loşia avem peste 600 de sutlete, 
în cartierul Grădinilor 1600 de suflete, iar în cartierul 
muncitoresc  Oradea-Veneţia avem peste 2000 de 
suflete. Basarab Moldoveanu. 











La 15 


Moartea Cardinalului Andrieu. 


i Febr. crt. s'a stins la Bordeaux, oraşul său de reşe: 


dinţă, Cardinalul Arhiepiscop Paulin Petru Andrieu, 
unul din cei mai de seamă membri ai ierarhiei cato- 
lice din Frenţe. Născut din părinți profund catolic!, 
îniră în Seminarul din Toulouse unde în 1874 e bhiro- 


“tonit preot. In 1901 Leon XIII, care-i cunoştea calită: 


țile alese, îl numi, la scaunul episcopesc din 
Marsilia. De aci înainte figura aposiolică a Episco: 
pului Andrieu începu să fie cunosculă nu nu 
mal în Franţa cl în întreagă lumea catolică. De fapt, 
el devine unul din cei mai neîntricaţi spărători ai 
credinţii şi ai dreptăţii, susținând cu tărie cauza epi- 
scopaiului, a clerului, a ordineleor religioase și a 
libertăţii Bisericii, în vremurile de răstrişte ale guver- 
nărilor francmasonice. In 1907 e creat Cardinal al 
Sf. Biserici Romsne, i:r la 1909 e transfe:at la scau: 
nul arhiepiscopal din Bordeaux, unde a desvoltat o 
prodigioasă activitate socială şi caritativă. El este cel 
dintâi care a semnalat primejdiile ascunse ale mişcării 
păgânizante cunoscute sub numele de Action Fran- 
caise, plin memorabila scrisoare din 25 August 1926, 
adresată iinerelului catolic din Bordeaux, pentru care 
primi felicitările şi înalia aprobare a Sf. Părinte Piu XL- 

Lecţiunea din Nazaret. 


Pare de neînțeles un lucru. Cum Isus, Fiul lui 
Dumnezeu, venit să propovăduiască adevărul în lume 
şi să-i deschidă acesteia porțile mântuirii, a petrecut 
atâta vreme într'o tăcere şi dejosire la Nazaret? Ra- 
țiunea acestui lucru e foarte simplă. El a voit să fie 
pentru noi nu numai un Răscumpărător, ci şi un mo 
del. Multe sunt învăţăturile, ce ne ofere cei dintâi trei- 
zeci de ani ai vieţii sale. Să reținem de astă dată 
două : pilda unei vieţi ascunse şi munca. 

Prin conduita sa, Răscumpărătorul a voit mai întâiu 
să ne inspire cinstea şi dragostea faţă de viaţa ascunsă. 

O tendinţă pe cât de puternică, pe atât de disor- 
donată ne face să ne exagerăm calităţile noastre na- 
turale. Apoi, atribuindu-ne nouă, în orice chip meritul 
că le avem, căutăm să le vârim în ochii altora, mai 
“ales ai aproapelui ca să culegem admiraţiuni şi laude, 
la cari, credem că avem dreptul. Vedem cum cei in- 
stăriți se îac cunoscuţi prin îapte mari, ca să atragă 
atenţiunea publică. Dorul după mărire, speranţa de a 
lăsa în urmă un nume drept amintire posterităţii, au 
fost cauza multor întreprinderi, gânduri şi planuri rea- 
lizate. Chiar într'o sferă mai umilă, grija de a dobândi 
ori de a menţine o bună reputaţie, are o mare in- 
îluință în vorbele şi faptele noastre. 

Desigur, nu totul e de condamnat în dorul de a 
îi preţuiţi de semenii noştrii, dar Isus ne arată, cât 
de puţin trebue să căutăm aprecierea altora şi mări: 
rea omenească. Renunţând la acestea El,. de bună 
voie, ne invită să ne scăpăm de orbirea lor, ne arată, 
că putem uşor imita pilda sa. 

Cum se poate aceasta? Aşa, că primim cu inimă 
sinceră orice stare umilă în care ne aflăm, fără să 
purtăm ură faţă de cei cari sunt mai sus decât noi, 
sub orice raport. Dacă din contră rangul nostru so- 
cial este mai superior decât al altora, să nu ne mân- 
drim spre a-i dispreţui, ori a ne impune acelora: maj 


mult, trebue să privim fără tulburare ipoteza totdeauna 


posibilă a unei căderi la acea stare de jos. 

E necesar să fim convinşi, că adevărata valoare 
a faptelor noastre consistă, nu în strălucirea lor ex- 
terioară, ci în intenţiunea, scopul pentru care se îac, 
care le domină. Dacă ar fi altcum, Răscumpărătorul, 
care dispunea după plac de întâmplări, lucruri şi fapte 
s'ar îi silit să strângă şi îngrămădească mărire, laude 
prin minunile, predicile, convertirile sale. Lui îi era 
uşor să străbată pământul întreg, să facă să se ofi- 
liască gloria celor mai vestiți cuceritori, să ducă după 
el gloatele numeroase. El s'a abținut dela aceasta, 
spre a ne arăta câ faptele noastre cele mai străluci- 
toare, nu sunt în sine, decât o aramă sunătoare, ori 
un cimval răsunător, adeca rămân fără valoare în 
ochii lui Dumnezeu; ceeace le dă valoare, preţ, e 
dragostea şi gândul, că ce facem e pe placul lui 


Dumnezeu, care le inspiră. Aşa, că puţin impoartă ră- ! stăpâni lumea. 


“Supune cu uşurinţă, că Mântuitorul 


sunetul lor exterior cei mai de jos, mai smeriţi, pot 


foarte uşor, —: parcurgând calea arătată de Isus, — 
deveni cei mai mari sfinţi. 
Deaceia să avem grijă ca să nu ne lăsăm con- 


duşi de dorinţa de a ne arăfa. Când datorinţa nu va 
porunci să facem ceva lucru în văzul altora, să-l facem 
în toată simplicitatea, dar să n'avem în vedere laudele 
altora. Să preferim mai bine să fie ignorate şi necuno- 
scute intenţiile şi faptele noastre. În jurul nostru să evi- 
tăm cu grijă tot ceea ce ar putea să ne facă preţuiţi. 

In sfârşit, cum onorurile şi demnităţile ofere un 
nutremânt mai bogat amorului propriu şi constitue un 
pericol mai mare, interesul nostru deosebit ar trebui 
să ne facă dacă nu să fugim, cel puţin să nu umblăm 
după ele. Siinţii totdeauna în acest fel au trăit şi în 
aceasta pilda lui isus, le era o încurajare. 

Modul de viaţă a Mântuitorului, ne învaţă în rân- 
dul al doilea cât de importantă e munca. 

Munca e obiectul unei legi dictate de natură chiar, 
fiindcă e condiţiunea de dezvoltare a facultăţilor noa- 
stre, şi mijlocul normal de a ne procura cele trebuin- 
cioase subsistenţii noastre. Necesitatea sa impusă a 
fost omului îndată după creare: păcatul original n'a 
făcut altceva, decât a imprimat omului acest caracter 
grav pe care îl cunoaştem. 

Atunci când putea să se scutiască de ea, Isus a 
voit să i se supună. Evanghelia nu ne spune nimic 
explicit despre aceasta, dar cum Familia Sfântă era 
săracă şi condiţiile de trai foarte grele, se poate pre- 
a îost părtaş în 
meserie Sfântului losif, tatăl său crescător. Tradiţiu- 
nea creştină totdeauna a susținut aceasta: ea n'a în- 
cetat sâ-l reprezinte pe Isus deprinzând meseria grea 
de dulgher în umila casă din Nazaret. 

Cine nu se simte mişcat văzând pe Fiul lui Dumne- 
zeu, care, atotputernic fiind, menţine lumea, supunându'se 
oboselii şi greutăţii ce le aducea o profesiune manuală ? 
Dar în acelaş timp, cine va cuteza să se plângă de 
soartea sa, dacă e silit să recunoască în Isus un model? 

În atelierul din Nazaret, munca s'a reabilitat. În 


lumea păgână existau profesiuni servile rezervate scla- 


vilor, iar oamenii liberi s'ar îi crezut dezonoraţi dacă - 
ar îi deprins munca. Azi munca e o nobleţă, fiindcă 
chiar Dumnezeu a îmbrăţişat-o pe cea mai de jos. Ea 


"e taina prin care scăpăm de atacurile diavolului şi 


rezistăm cu rezultat ispitelor; e niijlocul cel mai ni- 
merit de a ne îeri de greşelile pe cari slăbiciunea. 
noastră ne face sa le săvârşim zilnic: e instrumentul 
sfințirii noastre prin actele de virtute ce noi le facem, 
săvârşindu-o.” Privită cu ochii credinţii ea e mai mult 
o dovadă a îndurării de sus, decât o sancţiurie penală 
a justiţiei divine. 

Dacă toţi ar înţelege acest adevăr, cum pacea ar 
Păr, Nic. Cristea, 

Opera Măiestrului Hubic 


Lirismul, din epoca tinereţei, se retrage din ce 
in ce. Îi ia locul dramatismul. Compozitorul a ajuns 
la vârsta bărbăţiei. Sentimentalismul tinereţei este 
schimbat prin raţionamentul omului de gândire. De- 
acuma va predomina judecata, Lirismul va îi repre- 
zentat numai prin melodiile luate din Psaltichie. Insă 
şi aceste melodii vor primi o' sobriefate, un stil mai 
riguros, accente mai pronunțat dramatice, 

„Această schimbare nu s'a făcut numai aşa. Tre- 
bue să căutăm evenimentele dintre anii 1914— 1920. 
Războiul cel crâncen, care a lăsat atâtea mame plân- 
gând cu amar şi, atâţia orfani lipsiţi de tată. Câtă du- 
rere, câtă jale! Aceste nenorociri s'au resfrânt în su: 
fletul mare al profesorului Hubic. Nici nu se putea 
altiel, pentrucă celce trăieşte în intimitate părintească 
cu elevii săi, acela simte mizeria şi nenorocirea lor. 
Şi profesorul Hubic a fost un adevărat părinte. 

După ce furtuna războiului s'a potolit, valurile 
tulburi s'au liniştit, au urmat mari bucurii și mari de- 
cepţii. Suierinţele seculare ale neamului au fost înco- 
ronate cu cea mai frumoasă coroană: Unirea tuturor 
Românilor. Valurile furioase ale războiului, pe lângă 
multă jale şi durere, a mai aruncat în marea omeni- 
rei acea plagă, în contra căreia luptă biserica cu cea 
mai mare putere: imoralitatea. Nenorocirea unora şi 
mizeria suiletească a altora, vor avea o influință ho- 
tăritoare la formațiunea sa de compozitor matur. 

După ce s'a încheiat pacea mult dorită, sufletul 
său mare a îost stăpânit de două note discordante. 
Una nenorocirea şi depărtarea societăţii omeneşti 
de Dumnezeu, alta nespusa durere de a vedea pe 
scumpii săi părinţi, vatra părintească, — izvor al atâ- 
tor amintiri scumpe, — rămase dincolo de hotarul ţă- 
rii, în prada vrăjmaşului secular al româismului, 
Pietrele de hotar odată fixate, nu se mai puteau muta 
înspre »Mestecânişul« Ungariei. Multe sate românești, 
cu oameni harnici şi buni creştini, au rămas dincolo 
de hotar. Cu ei au rămas şi trumoasele tradiţii româ- 
nești, care tradiţii, de atâtea ori, au aprins flacâra 
sfântă, în ochii micului Francisc, la Crăciun, Anul nou, 
Bobotează, Câşlegi, etc. Casa părintească, feciorii dela 
hore ; îetele dela şezători, bătrânii cu poveştile lor 
blânde şi domoale, tot atâtea dulci suveniri din copilărie 
şi izvor de inspiraţie la vârsta bârbăţiei, sunt despăr- 
țite de dânsul. Ajuns la şcoalele secundare, rămas la 
internat şi în timpul vacanței, nu putea savura crea- 
țiunile geniului poporal. Despărţit de aceste scumpe 
suveniri, nu mai are prilejul să şi-le refacă printr'o 
prezență mai îndelungaţă. Şi cu ele câte motive de 
inspirație s'au dus ?! 

A două notă discordantă: depărtarea omului de 
Dumnezeu, i-a dat puteri noui pentru a curma acest 
mare rău şi prin muzică. Ca să-şi ajungă scopul, stu- 


II. 


diază melodiile bisericeşti. Se inspiră din Psaltichie şi 
compune o muițime de liturghii şi alte slujbe bisericeşti. 

Aceste compoziții însă au o altă notă caracteris- 
tică, Lirismul scade şi din ce în ce, iese la iveală 

Idramatismul. Nici nu e de mirat. Ce este altceva lupta 
omului material în contra Creatorului, decât o luptă 
dramatică. Această luptă dramatică se resimte şi în 
compoziţiile a-lui prof., până când, la urmă învins 
răul, sufletul se proşterne în faţa altarului şi cerşeşte 
dela Părintele ceresc iertare pentru marea lui rătăcire. 

Sub vraja melodiilor bisericeşti compune »Vecer- 
nie« pe motivul din vers. 5. Compune o Liturghie mare 
pentru cor mixt şi orchestră, ambele netipărite. Com-.- 
pune Liturghia pentru cor. bărb. şi instrumente de 
suflat. Una mai frumoasă decât alta. 

Ce să zicem despre »Impărate ceresc«, acest imn 
splendid lucrat pentru cor mixt şi orhestră de coarde; 
despre »Imn către Dumnezeu« cu aceiaş distribuţie ? 
»Liturghia nouă« peniru cor mint şi orchestră de 
coarde, în care, precum şi în celelalte, vezi desiăşu- 
rându se marea dramă din săptămâna Patimilor: In- 
frarea în lerusalim, Calvarul, înmormântarea, învierea 
lui Isus Christos. Creştinul văzând toate acestea nu 
poate face aitceva, decât să-şi ridice ochii la cer şi să 
se apropie de si. Impărtăşanie cu cea mai adâncă 
evlavie. lată cum încearcă d-l profesor, reîncreştina- 
rea bisericei vii a lui Christos în domeniul muzicei, 
Mare dar dela bunul Dumnezeu! Nici una, dintre lu- 
crările amintite, n'a văzut lumina tiparului. 

Dintre bucăţile amintite, »Patimile« cuprind mai 
mult element dramatic. E de mirare ? Drama sublimă, 
trăită de însuş Isus Christos, din propria voință di. 
vină, trebue să cuprindă elementele dramei. Altiel ar 
îi o parodie şi nu compoziţie. Isus Christos, Dumne- 
zeu adevărat, de bună voie s'a dus la moarte. El vor- 
beşte când duios, când mai aspru, după cum grăieşte 
cu cei buni la inimă, sau fariseilor răi şi făţarnici. 
Câtă duioşie găsim în îraza: »Poporul meu, ce ţi-am 
făcut ţie<. Par'că vedem pe Isus Christos cât îi,pare 
de rău că, poporul necărturar, se lasă sedus de 
învățații . farisei, cari îşi temeau autoritatea şi ave- 
rea. Pentru ei Isus, nu putea fi Messia, căci le po- 
runcia şi lor să fie umili şi smeriţi, pe cum cerea dela 
oricare om simplu. Era prea jignitor pentru această 
tagmă să fie socotită la fel cu poporul de rând! Dar 
Isus predică învierea şi viaţa vecinică. Acolo n'o să 
duci viţiile, nici averea ta, ci ele te vor depărta de 
această viaţă vecinică, fericirea vecinică. »O, poporul 
meu« | Câtă duioşie sublimă! Și lirismul acelui solo 
de bas este sublim. 

După cum se anunţă, în curând vom putea să 
ne-o procurăm şi s'o cântăm, unde numai este un cor 
bărb. cu oarecari pretenții. 

Dar să amintesc ceva despre cele două compo- 
ziții apărute recent. Acestea sunt din epoca a doua. 
De aceea vom găsi multe elemente dramatice, însă 
nici lirismul nu va lipsi. Mai ales în comp. după teme 
poporale. Una e intitulată : »Colinzi«. Această compo- 
ziție este o perlă a muzicei religioase. Conţine foarte 
frumoase colinde pentru cor mixt şi bărbâtesc. In co: 
linda »Floricica«, cantabilă de oricare cor mixt, vedem 
nevinovăția copilaşilor, cari, 
aduc lui Christos, ca dar, inima lor. In colinda »Colo 
n drum spre Vifleim« vedem arta desăvârşită a com- 
pozitorului, cu care ştie să ridice o melodie simplă din 
popor la rangul bucăţilor clasice. Cine nu cunoaşte 
»In dimineaţa lui Crăciun< ? Priviţi însă această co- 
lindă armonizată de maiestrul Hubic! Sunt simple și 
totuş majestoase, Conţine şi nişte colinzi pentru cor 
bărb. aşa: urarea »Câţi cărbuni în vatrăc. E foarte su- 
gestivă şi minunat combinată colinda »Nouă azi ne-a 
răsărit« cu salutul: »Bunădimineaţa Moş Crăciun«. 
Mai are un cântec de Crăciun. Acestea lucrări se pot 
preda de corurile mai înaintate. Au un efect admira- 
bil. A doua bucată cuprinde două liturghii. Una după 
Psaltichie. Stilul e riguros, acordurile grave, ţesetura 


armonică complicată. In toată liturghia aceasta predo-. 


cu o jingăşie nespusă, 

minează glasul de Singare.i Intoarceţi-vă la Domnul 
Dumnezeul vostru. | 

A două liturghie 'este compusă în stil recitativ. 
Mai uşor de executat. Deşi e recitativ, nu pierde ni- 
mic din adânca religiositate şi gravitatea cuvenită nu- 
murilor din: liturghie. Luând în considerare marele 
adevăr că, noi, Românii, aparținem rasei latine şi că, 
nu e nota noastră caracteristică sentimentalismul, une- 
ori bolnăvicios, al elementului slavon, trebue să îm- 
brăţişăm cu cea mai mare căldură -compoziţiile prof.. 
Hubic, fiindcă ele tind să rupă cu influinţa slavonă şi 
întroduc realismul adânc, onomatopeismul cumpănit şi 
verismul sincer al compozitorilor apuseni. Noi, popor 
de origină apuseană, trebue să ne întoarcem la apu- 
sul viguros şi sănătos, nu la slavismul răsăritean. Pu- 
tem să fim fericiţi că avem un maestru compozitor de: 
al nostru, care ştie să se emancipeze de elementui 
acesta străin de neamul nostru. 

Ca încheiere, doresc dela bunul Dumnezeu să-i 
dăruiască sănătate şi putere, să mai poată lucra alţi 
25 ani pe ogorul muzicei noastre - bisericeşti; ca să 
purifice cât mai bine stilul nostru bisericesc, de ele- 
mentele străine, improprii neamului nostru. 

A. uţiu. 

















CRONICI 


Oficial. — Concurs la postul de cantor 
din Halmoșd. Pentru ocuparea postului de canior 
din Halmoşd, se publică concurs pe ziua de 17 
Mariie a. c. Dotaţia cantorală: 5 jug. pământ culti: 
vabil şi stolele obişnuite. Doritorii a concura sunt 
rugaţi, ca pe ziua de 17 Martie a. c. să se pre- 
zinte la Sf. Liturghie în Halmoşd. La caz, că nu 
se vor prezenta canlori cu diplomă, ror pulea îi 
angajaţi şi cântăreţi, cari au cunoştinţele tipiconale. 
Halmoşd, 44 Febr. 1935. Curafora'ul, 


— Puterea creştinismului rămâne aceeaşi. 
In anuarul ascciaţiei preoţilor pen'ru misiuni P. Văth 
_S. L arată pe scurt, rezultatul îmbucurător al misiuni- 
lor în părțile lransmarine din ultimii 20 ani. Am putea 
oare să credem că au dispărut ecele timpuri cari ne 
prezentau în toală splendoarea lui, idealul creşiinesc: 
convertirea păgânilor. Despre aceasta ne încredinţează 
carlea P. Văth, unde spune că puterea creştinismului 
a rămas aceeaşi, ceea ce dovedesc frumoasele rezul: 
tate obţinule la negrii din Africa, la locuitorii insulelor 
Filipine, apoi în părţile mai culte ale Asiei răsăritene 
şi în India. Faptele ne spun, că Biserica nu numai că 
înobilitează cu mijloacele-i religioase caracterul acestor 
popoare încreştinate, ci le face şi părtaşe binefaceri: 
lor moderne creştineşii. Ea se arată şi este protec: 
loarea celor apăsaţi de vilrejla vremurilor şi totodată 
e şi pedagoaga naţiunilor pe cari le îndreapiă spre 
înaltul eroism creştinesc. Astfel e privită Biserica în 
Alrica şi pe insulele Marelui Ocean. Ea este singurul 
izvor al unei culturi sănătoase şi potrivite cu cerinţele 
timpului și a națiunilor. 

Păr. Paas, un reprezentant al Părinților Albi aflaţi 
în Africa centrală ne aretă, că Biserica catolică a do- 


bândit în Africa succese strălucite, făcându.ne a cred: 

ră peste puţine decenii.vom putea vorbi d: o Airică 
în care catolicismul îşi trăieşte intens viaţa, Acest 
succes s'a obţinut prin munca neobosită din ultimii 
50 ani a misionarilor. Eiau reuşit în mod minunat să 
armonizeze religia creştină cu caracterul naţional al 
acestor popoare fără să ştirbească călușşi de puţin 
originalitatea lui. 

Aslfel privit, creştirismul la ei nu se mai aratăa 
fi ceva slrăin, ci ca ceva neaoş afiican. Dealtfel mi- 
siunea religioasă nu lrebue să distrugă naționalitatea 
indigenă, căci o asifel de greşală ar stânjeni munca 
misionarilor zădărnicind, astlel, ajungerea scopului 
dorit, Misiuneâ religioasă trebue să poarle mare grijă. 
de adevăratele însuşiri ale popoarelor Încredinţate el 
şi acest imperativ, Biserica misionară a ştiut să-l]. 
1especle. 

P. Paas: observă dealifel, că neamurile Africei' 
cenirale şi-au simţit primejduit caracterul lor naţional: 
din partea; culturei „moderne“ care vrea să siveleze- 
toate şi de aceea şi-au căutat adăpost sigur, ce şi. 
l-au găsit sub oblăduirea religiei creştine. 

Se: pare că simţul acelei puteri conservaiore a; 
creşlinismului faţă de tradiţiunile nâţionale ale popoa: 
relor, aduce azi, împreună cu harul supratiresc, mase 
enorme de negrii la sânul Biserici! catolice, aşa încât, 
în multe ţinuluri putem vorbi despre o adevărată miş-. - 
care spre creştinism „Misiunile catolice” ziarul că-. 
lăuzitor al misiunilor catolice de sub egida „St. Con: 
gregaţii de Propaganda Fide“ ne prezintă personalul: 
misiunilor supuse „Propagandei“. Conform acestuia, la 
sfârşitul anului trecut se aflau în organizaţiile Propa. 
gandei : 10:666 preoţi streini, 4972 fraţi laici streini şi: 

20.360 surori sireine. Afară de aceştia se mai aflau : 


în misiuni 5384 preoţi indigeni, 2355 Fraţi laici şi 
18.144 surori tot indigene, 74.127 catiheţi şi 61.756 
învăţători. Deci, afară de 35.998 factori aclivi streini 
vedem în misiuni 161.744 factori activi indigeni ceea 
ce arală, că gândul Sfântului Părinte despre întrebuin- 
țarea factorilor indigeni în misiuni se dovedeşte cu 
succes îmbucurător. 

Pregălirea misionarilor indigeni se face în 107 
Seminarii mari şi în 286 Seminarii mici. In Semina- 
riile mari se află azi 3944 alumni, iar în cele mici 
11.244 lineri. Cât priveşte patria misionarilor slreini, 
Frenţa are 8795 misionari, Germania 5136, Italia 40153, 
Olanda 3241, Belgia 2859, Irlanda 1858, Spania 1626, 
Jugoslavia 1616, Analia 1042, Canada 1021, Statele 


Americei de Nord 866, Elveţia 537, Austria 447, Po: 


lonia 410. Cel mai mare număr de catiheţi îl are 
Africa, ceea ce este foarte natural faţă de mişcarea 
cea mere spre religia catolică. 


— Franţa. Relaţiile ncastre cu Franţa sun! aşa 
de importante îocât na interesează foarte mult schim: 
barea favorabilă Bisericei catolice în cercurile oficiale 
ale guvernului francez în urma vizitei ministrului francez 
Laval, făcute Sfântului Părinte, cu ocazia convorbirii 
lui Laval cu Dl Mussolini. 

Cunoscutul ziar francez „Figaro“ aduce în această 
chesliune un artcol al scriitorului francez Vladimir 
d'Ormesson, al cărui conţinut îl redăm în rezumat: 

Vizita, zice autorul, arată schimbările făcute în 
cercurile oficiale franceze, feţă de biserica catolică. 

„Chestiunea religioasă“ nu se mai prezintă ca şi obiect 
de luptă între partide. Biserica începe a-şi: redobândi 
iarăşi în Frarţa libertatea faptică. Poziţia juridică a 
Bisericei încă nui desvoliată şi laicismul statului nu 
s'a scutit încă de caracterul său antireligios, tot aşa 
în şcoli, în recrutarea cle'uiui şi a ordinelor religioase, 
cari răspândesc spirilul francez până la țărmurile 
lumii, mai rămâne mult de dorit. Dar d'Ormesson 
prezintă adevărata soluţie şi unică pentru reforma 
perfectă a chesiiunei religioase, și anume: înainte de 
a reslabili auloritatea lui Dumnezeu în legi să o re- 
stabilim în inimi. 

Fără îndoială, în Franţa, azi se manifestează o 
mare reformă religioasă şi religia împreună cu repre: 
zen'anţii ei au găsit i: răşi respectul, care n'ar Îl tre: 
buit să le lipsească niciodată.. 

Cenirele anlireligioase, existente poate încă un: 
deva în provincie, nu mai corespund poziţiei istorice 
prezente. Relaţia nouă trebue salutată în punctul de 
“vedere naţional şi internaţional. Lupta politică contra 


chestlunii religioase, ceea ce a creat nedreptăţi ire- | 


parabile şi decreştinarea maselor din Franţa, este 
cauza fundamentală a slăbiciunilor de cari Franţa, 
astăzi, trebue să sufere. Paguba adusă din partea 
anticlericalismu'ui francez în străinătate înirece . orice 
închipuire. Cuvâniul, că anticlericalismul: nu este arti: 
col de expori s'a repelet deseori din partea anticle- 
ricalilor, dar totuşi nu -s'a aplicat, în realilate, din 
pariea multor guverne în ultimele decenii. 

E fapt, că vizita minisirului Laval la Sfântul Scaun 
e cea mai bună propagandă culturală franceză, care 
era de dorit. Adevărata propagandă nu se poate face 
cu bilete de o mie de franci, ci ea lrebue să fie re- 
zuliatul natural al politicei cu o însuileţire echivalentă, 
Afară de aceasla. este, încă, ceva mult mai înalt decât 
orice vedere națională ori internaţională: spiritul. 

In timpul disordinelor, când zguduirea lumii, prin 
răsboiul mondial, a pus la îndoială toate valorile 
noastre ideale, când tolul era în dubiu, singură idea 
creşiinească rezista, rămânând aceaşi, Căci fără de 
adevărul adus omenirii din parlea creştinismului nu 
este demnitate omenească nici ordine socială iar de 
iubire ori pace nici că putem vorbi. 


P. Felix Wiercinski S, ]. 


— Din ogorul Agrului. Rostul, necesitatea şi 
importanța Agrului nostru prinde rădăcini tot mai 
adânci în conşliințele credincioşilor noştri. Şi aceasta. 
piin frumoasele şi reuşitele serbări ce înțelege să le 


“organizeze. O asifel de serbare a jinut şi organizaţia 


parohielă a Agrului din Oradea Olosig în 17 Februarie 
la şcoala primară No. 1. 

Numărul mare al celor prezenţi adovedit şi de 
data aceasta, îateresul cel poartă acestei asociaţii. 

D | notar public Dr. loan Hica — venerabilul pre». 
şedinte — în cuvântul de deschidere ţine să evoce: 
memoria marelui Meiropoiii Vasile Suciu, arălând în 
câteva cuvinte personalitatea marelui român, cucerni- 
cului preot şi a eruditului teolog. 

Nu uită a spune şi aceea că regreialul Metropolit 
a fost unul din îniţiatorii Agrului. 

lirmează desfăşurarea programului. Elevii şi ele- 

vele şcoalei se întrec în recitarea frumoaselor poezii 
religioase. Punclul culminant din program a fost conte: 
rinţa însiruclivă a D lui prof. Teodor Florea despre 
„valoarea de om şi valoarea de creştin“, cu următoa- 
rele concluziuni: dacă valoarea de om consistă în 
împlinirea coreclă a datorințelor şi în aprecierea de 
a te cunoaşte pe tire însuţi — valoarea de creștin 
înseamnă mai mult: înseamnă că tot ce faci, tot ce 
acționezi să purceadă din dragoste către D zeu, către 
deaproapele şi către sufletul propriu. 
i Numele de creştin înseamnă luptă în contra ad- 
versarilor sufletului ; biruință asupra patimilor şi des: 
fătărilor lumești — iar răsplaia luptei mâniuire şi 
fericire veşnică, 

Dl. profesor l. Buta vorbeste despre rolul Bise: 
ricii române unite în formarea caracterului creștinesc 
şi românesc. Intre altele D-sa spune: să fim mândri 
de a fi şi de obârşie şi de lege români catolici; ca 
creştini să trăim creştineşte, iar ca români să fim adevăraţi 
patrioţi. De încheiere Rrmul protopop Gheorghe Maior 
recapitulează ambele conferințe prin asemănarea: că 
„precum pădureţul altoit în crengile altoitie aduce 
fructe nobile, asifel şi omu! creştin prin barurile șfin- 
telor Taine va pulea produce. fapte nobile spre'a fi. 
fericit. Dacă vrem să fim adevăraţi creştini trebue să 
ne nu'rim sufletul cu si. Taine —asifel vom produce 
fapte adevărate şi virtuţi spre ane afirma ca români 
catolici“. — Reuşita serbării în bună parte revine Păr, 
Vasile Stan, care s'a îngrijit vine şi la timp de for- 
marea şi executarea întocmai a frumoşului program. 


(Gh. M.) 


— Un vis realizat. Ziua de 17 Februarie c. a 
fost o zi de obşteaşcă: bucurie pentru credincioşii din 
Vă!'căul de sus (tract. Șimleu). Motivul bucuriei a fost 
sfinţirea unui clopot cumpărat din contribuţia credin- 
cioşilor parohieni, la îndemnul şi stăruința parohului 
local Victor Pop. La solemnilatea actului sfințirii au 
luat parte preoţii: Ilie Petri — Fizeş; loan Pop — 
Abarin ; Alex. Safirescu — Plopiş; şi Leontin Filip 
— laz. Păr. Alex. Safirescu tălmăceșşte poporului 

credincios, adunat şi 'din parohiile vecine, „Ro- 
lul preotului în îndrumarea vieţii sufle'eşii. a popoare: 
lor.* Predicei i-a urmat actul sfinţiri clopotului, pen- 
iruca la sfârşit păriniele paroh să mulţumească tutu- 
ror acelora cari au înţeles să contribuiască cu obolul 
lor la cumpărarea acestui clopot. Ci această ocazie 
mai bine de 180 de credincioşi au înțeles să se 
“ unească cu Eucharislicul Christos, prin primirea Sf. 
[aine, mulțumind asiiel bunului Dumnezeu pentru rea: 
lizarea visului mult dorit, 


— "+ Francisc Hossu Longin. În 13 Februarie 
s'a stins la Băseşti, unde-şi trăia retras cei din urmă 


ani ai vieţii, Francisc Hossu Longin, soțul Doamnei 


Elena Pop fiica marelui bărbat şi luptător care a fost 
Gheorghe Pop de Băseşti. 


„.— Spre o nouă canonizare. Un evenimeni de 
o extraordinară importanță şi care va alcăiui o nouă 
pagină de glorie a Pontilicatulu! lui Piu XI, va ti acela 
al canonizării Martirilor englezi Carcelarul Tomas 
Morus si Cardinalul loan Fischer, Episcop de Roche: 
ster, Canonizarea va avea loc, după toată probabili- 
tatea, în întâia Duminecă a lunei Mai. Aceşti doi epă: 


rători ai credinţii şi ai Papatului fură beatificeţi, îm- ? 


preună cv alți mariiri englezi, de către Ptpa Leon 
XIII, încă în 1886. Cauza canonizării lor a fost re- 
luată în 1930 şi, la dorința expresă a Sf. Părinte, ea 
s'a desbătut prin o procedură specială care a permis 
ter inarea ei cu un ceas mai de grabă. In Anglie, de 








Anul XI, No. 6 


unde au sosit nerumărate cereri pentru a obţine ca- 
nonizarea Martirilor, se fac mari pregătiri in vederea 
t cesiui evenimeni „extraordinar de important“ cum la: 
carac'erizat însusi Sf. Părinte. Numeroese cete de pe- 
lerini erglezi călăuziţi de preoți şi episcopi vor pleca 
spre Roma ca să ia parte la această proslăvire a 
Mar'irilor lor neţionali. 

Tomas Morus s'a născu! la Londra în 1480, în 
1529 ejunge Cencelar al Imperiului şi omul czl mai 
iubit de Envic VIII, Când acesta în 1532 rupse legă 
turile cu Roma din cauza divorţului de soția sa legi 
timă şi căsătoria sa cu Ana Bolen, Tomas Morus di- 
misionează, înlâi din Cancelariat, iar mai apoi refuză 
să depură jurămăntul prin care trebuia să recunoască 
legitimilztea acestei noui -Regine şi a copiilor ei. 
Enric VIII îl aruncă în închisoare, zicând că e vinovat 
de înaliă trădare, iar la 6 lulie 1535 iu osândii la 
moarte și decapitat. 

loan Fischer, născut la 1459, fu numit in 1504 
Episcop de Rochester. Era foarte stimat de Enric VIII, 
care se folosi mult de ajutorul său când a compus 
vestita carte pentru apărarea învățălurii calolice despre 
sf. Sacramente împotrira lui Luter, carte, pe care Re- 
gele a dedică Papei Leon X. Şi el, caşi Cancelarul 
refuză să aproabe divorţul Regelui şi căsătoria sa cu . 
Ana Bolen. Fu aruncat în închisoare, unde Papa 
Paul III îi trimise pălăria de Cardinal, dar încă înainte 
de a o primi, fu osândit la moarte şi decapitat la 22 
lunte 1535. 





Convocare 
Domnii Acţionari ai Băncii „UNIREA“ S. A. Oradea sunt 


convocați prin aceasta la 


a V-a (a cincea) adunare generală ordinară 


care se va ţine în Oradea, Sâmbătă în 16 Martie 1935, la ora 17 
(5 p. m.) în localul institutului din Oradea, Strada Episcopul 


Pavel No. 2. cu următoarea 


Ordine de zi: 


1. Deschiderea şi Constituirea Adunării generale, 

2. Raportul Consiliului de Administraţie. 

3. Raportul Comitetului de Cenzori. | 

4. Stabilirea Bilanţului anului de gestiune 1934 şi hotărire asupra 
profilului net, descărcarea Consiliului de Administraţie și a Comitetu- 


tului de Cenzori. 
5. Eventuale propuneri. 


Oradea, la 23 Februarie 1935. 


Tipografia Românească, Oradea. 


Consiliul de Administraţie. 


Redactor: Coriolan Tămăian 

